Diari Oficial de la Generalitat Valenciana


Sumari del DOGV 6770, del 09-05-2012 (2012/4357)

RESOLUCIÓ de 10 d'abril de 2012, de la consellera d'Educació, Formació i Ocupació, per la qual es modifica l'autorització del Conservatori Elemental de Música denominat Vicente Perelló, de Benimeli (Alacant), per ampliació d'especialitats.
-----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6770

Data del DOGV
:   09-05-2012

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2012/4357


Data del document
:   10-04-2012

Organisme emissor
:   Conselleria d'Educació, Formació i Ocupació

Tipus de document
:   Resolució

Descriptors 

:   * centre d'ensenyament

RESOLUCIÓ de 10 d'abril de 2012, de la consellera d'Educació, Formació i Ocupació, per la qual es modifica l'autorització del Conservatori Elemental de Música denominat Vicente Perelló, de Benimeli (Alacant), per ampliació d'especialitats. [2012/4357]  
L'expedient ha sigut iniciat a instància del representant de l'Ajuntament de Benimeli, entitat titular del Conservatori Elemental de Música, situat a la plaça Major, 12, de l'esmentada localitat i amb número de codi 98155285, pel qual sol·licita la modificació de l'autorització per ampliació de l'especialitat de Guitarra.  
Vist l'informe favorable de la Unitat d'Inspecció Educativa d'Alacant.  
Vista la Llei Orgànica 8/1985, de 3 de juliol (BOE de 04.07.85), Reguladora del Dret a l'Educació; la Llei Orgànica 2/2006, de 3 de maig, d'Educació (BOE 04.05.2006); el Reial Decret 389/1992, de 15 d'abril (BOE de 28 d'abril), pel qual s'establixen els requisits mínims dels centres que impartisquen ensenyances artístiques, i el Reial Decret 332/1992, de 3 d'abril (BOE de 09.04.1992), sobre autoritzacions de centres docents privats per a impartir ensenyances de règim general no universitàries, modificat pel Reial Decret 131/2010, de 12 de febrer (BOE de 12.03.2010).  
Vista la proposta del director general d'Ordenació i Centres Docents de data 10 d'abril de 2012, i de conformitat amb esta, i en exercici de les atribucions conferides per l'article 28 de la Llei 5/1983, de 30 de desembre, del Consell; i l'article 4 del Decret 98/2011, de 26 d'agost, del Consell, pel qual s'aprova el Reglament Orgànic i Funcional de la Conselleria d'Educació, Formació i Ocupació, en virtut de la delegació establida en la Resolució de 22 de juny de 2010, resolc:  
  
  
Primer  
Aprovar la modificació de l'autorització del conservatori que a continuació s'indica en els termes que s'especifiquen:  
Denominació genèrica del centre: Conservatori Elemental de Música.  
Denominació específica del centre: Vicente Perelló.  
Domicili: plaça Major, 12.  
Localitat: Benimeli.  
Província: Alacant.  
Codi: 34471930.  
Titular: Ajuntament de Benimeli.  
Ensenyances que s'amplien i autoritzen: guitarra.  
  
Segon  
La present autorització donarà lloc a les corresponents inscripcions en el Registre de Centres Docents de la Comunitat Valenciana.  
  
  
Tercer  
La present resolució tindrà efectes des de la data en què es dicta, no obstant això, els seus efectes acadèmics s'entenen referits a l'inici del curs escolar 2011-2012.  
  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra la present resolució, que esgota la via administrativa, es podrà interposar recurs potestatiu de reposició o plantejar directament recurs contenciós administratiu, en els terminis i davant dels òrgans que s'indiquen a continuació:  
  
a) El recurs de reposició haurà d'interposar-se davant de la consellera d'Educació, Formació i Ocupació en el termini d'un mes a comptar de l'endemà de la seua notificació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua notificació.  
Per als interessats que no siguen objecte de notificació els terminis començaran a comptar de l'endemà de la seua publicació en el Diari Oficial de la Comunitat Valenciana.  
  
València, 10 d'abril de 2012.- La consellera d'Educació, Formació i Ocupació, p.d. (Resolució 22.06.2010, DOCV núm. 6301, de 01.07.2010), el secretari autonòmic d'Educació: Rafael Carbonell Peris.